joelniklaus/EU_Wikipedias huggingface dataset:
Ypäjän kirkonkylä

Ypäjän kirkonkylä on Ypäjän kunnan ainoa taajama ja hallinnollinen keskus. Vuoden 2011 lopussa taajaman pinta-ala oli 3,80 neliökilometriä ja siellä oli 1 008 asukasta. Kyläjaossa taajaman länsiosa kuuluu Perttulan kylään, taajaman itäosa Kartanonkylään, kaakossa Kurjenmäen itäpuoli on Levän kylää ja lounaassa Kurjenmäen länsipuoli on Mannisten kylää.

Ypäjän kirkonkylä sijaitsee Loimijoen varrella. Pohjoisessa kylää rajaa metsäinen Tolmin alue ja etelässä Kurjenmäki. Loimijoen eteläpuolella kirkonkylän ohittaa valtatieltä 10 erkaantunut seututie 213, joka vie länteen Loimaalle Loimaan keskustaajamaa kohti. Etelästä Kosken Tl suunnasta kirkonkylään tulee yhdystie 2805. Loimijoen pohjoispuolella kirkonkylän halki kulkee yhdystie 2812 idästä Jokioisten Vaulammilta luoteeseen Ypäjänkylään, josta se jatkaa edelleen kohti valtatietä 9 ja Metsämaan kirkonkylää.

Kirkonkylässä Loimijoen ylittää vuonna 1999 valmistunut Kurjensilta. Sen vieressä on vanha silta, joka on kevyenliikenteen käytössä. Kurjensillasta hiukan lännempänä on toinen kevyenliikenteen silta, joka nimettiin joulukuussa 2016 Kurjenkaareksi. Kurjensillasta itäänpäin Loimijoen ylittää Poukkasilta, joka valmistui vuonna 2000. Poukkasilta on tarkoitettu hevosille ja kevyelle liikenteelle.

Seututien 213 varressa on teollisuusrakennuksia. Ypäjän kirkonkylässä sijaitsee Ypäjän kirkko. Siellä ovat myös kunnantalo, terveysasema, vanhainkoti, kirjasto, Perttulan koulu ja pääosa kunnan kaupallisista palveluista. Kirkonkylän itäpuolella on Ypäjän hevosopisto. 

Vuoden 2013 taajamarajauksessa kirkonkylän taajama ulottui itään Ypäjän hevosopiston alueelle, Kurjenmäestä kaakkoon Levälle ja jatkui myös länteen seututietä 213 pitkin.

Lähteet

Aiheesta muualla
Kirkonkylän itäosan kartat
 
 
 
Kirkonkylän länsiosan kartat
 
 
 

Ypäjä
Kanta-Hämeen maakunnan taajamat
Suomen kuntakeskukset
Suomen kirkonkylät
Ahlström (täsmennyssivu)

Ahlström, Alström tai Ahlstrom voi viitata seuraaviin:

Ahlstrom
Ahlstrom-Munksjö (vuoteen 2017 Ahlstrom, vuoteen 2001 A. Ahlström Osakeyhtiö), Antti Ahlströmin perustama ja Ahlströmin suvun omistama teollisuusyritys

Ahlström
A. Ahlström Osakeyhtiö (vuodesta 2001 Ahlstrom), Antti Ahlströmin perustama ja Ahlströmin suvun omistama teollisuusyritys. Tähän liittyvät:
 Ahlström Capital, suomalainen sijoitusyhtiö, syntyi vuonna 2011 A. Ahlström Oy:n jakautuessa
Ahlström, A. Ahlström Osakeyhtiön ja Ahlstromin omistajasuku. Suvun jäseniä ovat: 
 Antti Ahlström (1827–1896), A. Ahlström Osakeyhtiön perustaja
Eva Ahlström ( o.s. Holmström, 1848–1920), Antti Ahlströmin puoliso, A. Ahlström Osakeyhtiön osaomistaja ja johtaja miehensä kuoleman jälkeen.
Walter Ahlström (1875–1931), A. Ahlström Oy:n pääjohtaja, Antti Ahlströmin poika
Bertel Ahlström (1878–1928), elinkeinoelämän vaikuttaja, Antti Ahlströmin poika
Erkki Ahlström (1904–1938), yritysjohtaja ja kilpapurjehtija, Walter Ahlströmin poika
Hans Ahlström (1904–1960), A. Ahlström Oy:n pääjohtaja
Maire Gullichsen (o.s. Ahlström, 1907–1990), Walter Ahlströmin tytär, kulttuurivaikuttaja ja mesenaatti
 Krister Ahlström (s. 1940), A. Ahlström Osakeyhtiön toimitusjohtaja, vuorineuvos
 Nathalie Ahlström (s. 1974), suomalainen yritysjohtaja
 Ahlströmin alakoulu (aiemmin Ahlström-Ylikylän koulu), A. Ahlström Osakeyhtiön perustajan Antti Ahlströmin mukaan nimetty alakoulu Merikarvialla
Ahlström, Suomessa ja ruotsissa esiintyvä ruotsinkielinen sukunimi. Nimen kantajia edellä mainittujen lisäksi ovat:
Alarik Ahlström (1882–1961), suomalainen insinööri ja Pietarsaaren kaupunginjohtaja
Anton Ahlström (1869–1932), suomalainen metsätyönjohtaja ja kansanedustaja
Antti Ahlström (1939–2022), ravitsemustieteilijä, professori, Kauko Ahlströmin poika
Bengt Ahlström (1924–2001), suomalainen kilpasoutaja, Alarik Ahlströmin poika
Einar Ahlström (1891–1959), suomalainen kauppias ja yrittäjä, kauppaneuvos
Jacob Niclas Ahlström (1805–1857), ruotsalainen säveltäjä ja kapellimestari
Kattis Ahlström (s. 1966), oik. Katarina Sofie Ahlström, ruotsalainen toimittaja ja TV-juontaja
Kauko Ahlström (1914–1983), suomalainen keilaaja ja kauppaneuvos, Einar Ahlströmin poika
Martin Ahlström (s. 1946), suomalainen kuvataiteilija ja graafikko
Toivo Alavirta (1890–1940), ent. Ahlström, suomalainen toimittaja ja kansanedustaja
Victor Ahlström (s. 1986), ruotsalainen jääkiekkoilija
 E. Ahlström Group Oy, Einar Ahlströmin perustama suomalainen ravintola-alan tukkuliike

Alström
 Per Alström (s. 1961), ruotsalainen lintutieteilijä
 Alströmin oireyhtymä, kuurosokeutumista aiheuttava harvinainen oireyhtymä

Katso myös
 Alströmer
 Alströmeriat
Mikael Lebell

Mikael Kasimirsson Lebell (29. syyskuuta 1714 Kristiinankaupunki – 15. heinäkuuta 1786 Pori) oli suomalainen pappi ja teologian tohtori, joka toimi muun muassa Turun ja Porin läänin lääninrovastina. Elämäntyönsä hän teki Porin kirkkoherrana vuodesta 1746 aina kuolemaansa 1786 saakka, ollen samalla myös yksi kaupungin merkittävimmistä vaikuttajista.

Elämä 
Mikael Lebellin isä oli Puolasta kotoisin ollut kristiinankaupunkilainen kauppias ja valtiopäivämies Casimir Lebell (synt. Subkowski). Hän opiskeli Porin triviaalikoulussa 1729–1733, Turun akatemiassa 1733–1738 ja vielä myöhemmin 1759–1764 Saksassa Greifswaldin yliopistossa, jossa Lebell väitteli tohtoriksi. Papiksi hänet vihittiin Turussa vuonna 1736, jonka jälkeen Lebell työskenteli aluksi kappalaisen apulaisena Närpiössä ja Turun tuomiorovastin apulaisena, kunnes hänet nimitettiin Turun ruotsalaisen seurakunnan kappalaiseksi 1741. Kaksi vuotta myöhemmin Lebell valittiin Jomalan virkaatekeväksi kirkkoherraksi ja 1746 Ulvilan ja Porin kirkkoherraksi. Turun ja Porin läänin lääninrovastina hän toimi vuodesta 1748 alkaen.

Poriin saapumisestaan lähtien Lebell oli pormestari Lars Sacklénin ja professori Johan Kraftmanin ohella paikkakunnan merkittävimpiä vaikuttajia, jotka toimivat ahkerasti kaupungin nostamiseksi isonvihan aiheuttamasta rappiotilasta. Lebellin panos näkyi erityisesti kansansivistystyössä, mutta hän muodosti Sacklénin ja Kraftmanin kanssa kolmikon, jonka johdolla raastuvankokouksissa ajettiin voimakkaasti erilaisia uudistuksia. Heidän ympärilleen ryhmittyi myös osa Porin varakkaista porvareista.

Lebell avioitui vuonna 1737 Maria Monseenin (k. 1747), 1747 Maria Elisabet Eneskjöldin (1724–1754), 1756 Elisabet Böckelmanin (k. 1778) ja 1789 Kristina Dahlmarkin (k. 1819) kanssa. Avioliitoissa syntyneistä lapsista tunnetuin on hovisaarnaajana toiminut teologian professori Fredrik Lebell (1752–1819). Naituaan Maria Elisabeth Eneskjöldin, sai Lebell vuonna 1758 haltuunsa tämän sisaren miehelle majuri Berndt Johan Eneskiöldille aikaisemmin kuuluneen Yyterin säteriratsutilan. Lisäksi Lebell omisti Kokemäensaaressa sijaitsevan Savon tilan. Hänen laajaa sukuaan on myöhemmin vaikuttanut eri puolilla Etelä-Suomea sekä myös Ruotsissa.

Lähteet 

Suomen evankelis-luterilaisen kirkon papit
Vuonna 1714 syntyneet
Vuonna 1786 kuolleet
Isojoen Konehalli

Isojoen Konehalli Oy (IKH) on Kauhajoella, Etelä-Pohjanmaalla sijaitseva maahantuonti- ja rautakauppayritys. IKH-ketjun perustana toimii kotimainen maahantuontiyritys Isojoen Konehalli Oy, jolla on laaja kokemus teknisen kaupan alalta. Yritys tuo maahan yli 50 000 nimikkeen tuotevalikoimaa noin 30:stä eri maasta. Toimisto ja logistiikkakeskus sijaitsevat Kauhajoella.

Myynti Suomen markkinoille tapahtuu pääosin IKH Työkalut ja Varaosat -jälleenmyyjäverkoston kautta. Verkosto kattaa koko Suomen yli 130 myymälän vahvuudella, ja myymälät palvelevat laajaa asiakaskuntaa harrastajista ammattilaisiin. Kasvussa olevaa vientikauppaa tehdään pääosin Baltiaan ja Pohjoismaihin.

Yrityksen tuotevalikoimaan kuuluu yli 50 000 nimikettä käsittäen muun muassa työkaluja, teknisiä laitteita, työkoneiden varaosia, suojaimia, työvaatteita, kemikaaleja, akkuja ja perävaunuja tarvikkeineen.

Isojoen Konehalli Oy on perustettu vuonna 1968. Alkujaan yritystoiminta on kuitenkin alkanut jo vuonna 1956 nimellä Alakortteen Huoltokorjaamo, jolloin toiminta keskittyi traktoreiden huoltoon ja myyntiin. Vuonna 1962 toimintaa laajennettiin huoltoasematoimintaan.

Tilkaudella 2019–2020 Isojoen Konehallin liikevaihto oli 128 miljoonaa euroa. Yrityksen palveluksessa on vuonna 2020 noin 400 työntekijää, joista 150 työskentelee yhdeksässä omassa myyntipisteessä ympäri Suomen.

Kesäkuussa 2021 irlantilainen, Lontoon pörssissä noteerattu Grafton Group () ilmoitti ostavansa Isojoen Konehallin noin 200 miljoonalla eurolla.

Lähteet

Aiheesta muaalla
Isojoen Konehalli Oy:n kotisivu
IKH Facebookissa

Suomalaiset yritykset
Rautakauppa
Tukkukaupat
Suomalaiset kauppaketjut
Consti

Consti Oyj on suomalainen korjausrakentamisen yritys. Se on noteerattu Helsingin pörssissä. Consti on perustettu vuonna 2008. Sen pääkonttori sijaitsee Helsingissä. Yrityksen toimitusjohtajana toimii Esa Korkeela. Sillä on noin 1000 työntekijää. Vuonna 2020 sen liikevaihto oli 274,6 miljoonaa euroa. Consti listautui Helsingin pörssiin joulukuussa 2015.

Consti koostuu emoyhtiöstä Consti Oyj sekä kahdesta tytäryhtiöstä: Consti Korjausrakentaminen Oy ja Consti Talotekniikka Oy. Maantieteellisesti Constin toiminta on keskittynyt Suomen kasvukeskuksiin. Yhtiöllä on toimipisteet Helsingissä, Tampereella, Turussa, Lahdessa, Hämeenlinnassa, Kuopiossa, Jyväskylässä ja Oulussa.

Lähteet

Suomalaiset pörssiyhtiöt
Loudspring

Loudspring Oyj (ent. Cleantech Invest) on suomalainen sijoitus- ja kehitysyhtiö, joka sijoittaa puhtaaseen teknologiaan ja luonnonvarojen tehokkaaseen käyttöön liittyviin yrityksiin. Yhtiö on perustettu vuonna 2005.

Cleantech Invest päätti vuoden 2017 yhtiökokouksessa muuttaa nimensä Loudspring Oyj:ksi. Yhtiön mukaan Loudspring-nimi on viittaus ympäristönsuojelun klassikkoteokseen Silent Spring.

Cleantech Invest listautui Helsingin pörssin First North -markkinapaikalle kesäkuussa 2014. Helmikuussa 2016 yhtiö ilmoitti hakevansa myös rinnakkaislistausta Tukholman pörssin First North -markkinapaikalle.

Sijoitukset 

Tilanne 31. joulukuuta 2019

Lähteet

Aiheesta muualla 
 Loudspring 

Suomalaiset First North -yhtiöt
Savosolar

Savosolar Oyj on mikkeliläinen yritys, joka valmistaa aurinkokeräimiä. Yritys perustettiin joulukuussa 2009. Sen liikevaihto on vaihdellut eri vuosina merkittävästi toimitusten mukaan ja oli vuonna 2021 yhteensä 2,5 miljoonaa euroa.

Savosolar listautui keväällä 2015 Tukholman pörssin First North -listalle. Pian tämän jälkeen yritys rinnakkaislistautui myös Helsingin pörssin vastaavalle First North -listalle.

Elokuussa 2022 Savosolar ilmoitti yhdistyvänsä Meriauran kanssa.

Vuoden 2021 lopussa yhtiön suurimpia yksittäisiä omistajia olivat Formue Nord Markedsneutral A/S (4,82 % kaikista osakkeista), Mangold Fondkommission Ab (4,07 %) ja ruotsalainen eläkevakuutusyhtiö Avanza (2,64 %).  

Savosolarin toimitusjohtajana on toiminut vuodesta 2010 Jari Varjotie. Yhtiön hallitusta johtaa Eero Auranne.

Lähteet 
{{viitteet|viitteet=

<ref name="tilinp2020">

Aiheesta muualla 
 Savosolar

Suomalaiset First North -yhtiöt
Aurinkoenergiayhtiöt
Brendan Leipsic

Brendan Leipsic (s. 19. toukokuuta 1994 Winnipeg, Manitoba) on kanadalainen jääkiekkoilija, joka pelaa KHL-joukkue Metallurg Magnitogorskissa. Pelipaikaltaan vasemmalta laukova 176 senttimetriä pitkä ja 79 kilogrammaa painava Leipsic on vasen laitahyökkääjä tai keskushyökkääjä.

Leipsic on Nashville Predatorsin kolmannen kierroksen 89. varaus vuodelta 2012. Hän debytoi seuran farmijoukkueen Milwaukee Admiralsin paidassa AHL:ssä kaudella 2014–2015. Helmikuussa 2015 Leipsic siirtyi Toronto Maple Leafsin organisaatioon. Hän debytoi NHL:ssä helmikuussa 2016 Vancouver Canucksia vastaan onnistuen heti maalinteossa.

Lähteet 

Kanadalaiset jääkiekkoilijat
Nashville Predatorsin varaamat pelaajat
Vuonna 1994 syntyneet
Elävät henkilöt
Tapani Valkonen

Yrjö Tapani Valkonen (s. 26. joulukuuta 1941 Loimaa) on suomalainen sosiologi ja professori. Hän oli Helsingin yliopiston sosiologian ja tarkemmin väestötieteen professori vuodesta 1977. Hän tutki kuolleisuutta ja muuttoliikettä. 

Valkonen työskenteli Helsingin yliopiston sosiologian assistenttina 1963–1970. Hän väitteli valtiotieteiden tohtoriksi 1970 ja toimi sosiologian, erityisesti väestötieteen, professorina 1977–2007. Valtiotieteellisen tiedekunnan dekaani hän oli 1987–1990. Hän työskenteli Suomen Akatemian akatemiaprofessorina 1991–1996. Hän on väestötieteen alan tienraivaaja.

Teokset
 Käytännöllisiä ja hyödyllisiä ongelmia: Puoli vuosisataa sosiaalitutkijana, Helsingin yliopisto, 2012 Sosiaalitieteiden laitoksen julkaisuja, ISSN 1798-9124; 2012:1. ISBN 978-952-10-6706-8, julkaisu verkossa ISBN 978-952-10-6707-5 (pdf) (tieteellinen omaelämäkerta)

Lähteet

Aiheesta muualla
 Altti Majava, "Tapani Valkonen : professor of Demography", Yearbook of population research in Finland 38 (2002), s. 7–11 (Lehden juhlanumero Tapani Valkosen täyttäessä 60 vuotta) (pdf)

Suomalaiset sosiologit
Suomalaiset professorit
Helsingin yliopiston professorit
Vuonna 1941 syntyneet
Elävät henkilöt
Johan Essbjörn

Johan Essbjörn (14. huhtikuuta 1778 Harju – 5. marraskuuta 1821 Tampere) oli suomalainen pappi joka julkaisi ensimmäisen suomenkielisen lähetystyötä käsitelleen kirjan.

Essbjörnin vanhemmat olivat Harjun Niemen rusthollari Johan Claesson Essbjörn (k. 1803) ja Kristina Montin. Hän kävi Turun katedraalikoulua ja pääsi ylioppilaaksi 1797. Essbjörn vihittiin papiksi Turun hiippakunnassa 1803.

Essbjörn toimi Kangasalan kirkkoherran apulaisena 1803–1812 ja Tampereen kaupungin saarnaajana vuodesta 1812. Hänet valittiin vuonna 1820 Vampulan kappalaiseksi mutta hän kuoli ennen virkaan astumista. Essbjörn oli naimisissa vuodesta 1814 Johanna Karolina Hypénin (k. 1824) kanssa tämän toisessa avioliitossa.

Essbjörn julkaisi vuonna 1813 ensimmäisen suomenkielisen lähetystyötä käsittelleen kirjan Orja mustasta kansasta : totinen puhe yhdeldä Englandin papilda.

Teoksia 
 Orja mustasta kansasta : totinen puhe yhdeldä Englandin papilda jonga Joh. Essbjoern, on suomexi kirjoittanut. Evangeliumillisen seuran kirjoituxia n:o 23. Turusa, Johan Christ. Frenckellin tykönä 1813
 Se köyhä Joseph : Englandin kielellä kokoonpandu, siitä ruotzixi, ja ruotzin kielestä jällensä suomexi käätty. Joh. Essbjörnildä, saarnaaja Tammerkosken kaupungisa. St. Pietarborissa F. Iversenin tykönä 1833  (alkuteos A short account of poor Joseph)

Lähteet

Aiheesta muualla 
 Essbjörnin kirja Orja mustasta kansasta: totinen puhe yhdeldä Englandin papilda pdf-tiedostona Doriassa

Suomen evankelis-luterilaisen kirkon papit
Vuonna 1778 syntyneet
Vuonna 1821 kuolleet
Yasuo Suzuki

(; 30. huhtikuuta 1913 Kanagawa, Japani – ?) oli japanilainen jalkapalloilija.

Jalkapallomaajoukkue
 edusti Japanin maajoukkuetta vuosina 1934–1936. Hän osallistui muun muassa Kesäolympialaisiin 1936.

Tilastot

Aiheesta muualla
National Football Teams
Japan National Football Team Database

Japanilaiset jalkapalloilijat
Vuonna 1913 syntyneet
Mahdollisesti elävät henkilöt
Waichirō Ōmura

(; s. 1. tammikuuta 1933 Shizuoka, Japani) on japanilainen entinen jalkapalloilija.

Jalkapallomaajoukkue
 edusti Japanin maajoukkuetta vuosina 1956-1958. Hän on osallistunut mm. Kesäolympialaisissa 1956.

Tilastot

Aiheesta muualla
National Football Teams
Japan National Football Team Database

Japanilaiset jalkapalloilijat
Vuonna 1933 syntyneet
Elävät henkilöt
Aija Leiponen

Aija Leiponen on suomalainen taloustieteilijä. Hän työskentelee professorina Cornellin yliopistossa New Yorkissa sekä osa-aikaisena professorina Lontoon Imperial Collegessa. Leiponen on työskennellyt aiemmin tutkijana Berkeleyn yliopistossa Kaliforniassa, Elinkeinoelämän tutkimuslaitoksella sekä Wienissä International Institute for Applied Systems Analysis -tutkimusorganisaatiossa. Leiponen on keskittynyt innovaatiotoiminnan yhteistyön tutkimiseen. 

Leiponen väitteli taloustieteen tohtoriksi Helsingin kauppakorkeakoulusta vuonna 2000. Pertti Haaparanta toimi hänen ohjaajanaan.

Lähteet 

Suomalaiset taloustieteilijät
Suomalaiset professorit
Elävät henkilöt
Syntymävuosi puuttuu
Yasuo Takamori

(; s. 3. maaliskuuta 1934) on japanilainen entinen jalkapalloilija.

Jalkapallomaajoukkue
 edusti Japanin maajoukkuetta vuosina 1955-1963. Hän on osallistunut mm. Kesäolympialaisissa 1956.

Tilastot

Aiheesta muualla
National Football Teams
Japan National Football Team Database

Japanilaiset jalkapalloilijat
Vuonna 1934 syntyneet
Elävät henkilöt
Raisa Cacciatore

Raisa Cacciatore (s. 1. toukokuuta 1956 Helsingin maalaiskunta) on lastenpsykiatri, nuorisolääkäri,  Väestöliiton asiantuntijalääkäri, Helsingin yliopiston väitöskirjatutkija, tietokirjailija ja luennoitsija. Hänen kotikaupunkinsa on Espoo.

Cacciatore valmistui Helsingin yliopistosta lääketieteen lisensiaatiksi vuonna 1985, lastenpsykiatriksi 1998, nuorisolääkäriksi 2017 ja sertifioiduksi EMDR-terapeutiksi 2017. Cacciatore on toiminut Helsingissä koulu-, neuvola- ja äitiysneuvolalääkärinä sekä terveyskeskus- ja työterveyslääkärinä ja vuodesta 1998 Väestöliitto ry:ssä.

Cacciatore on tukenut vanhempien, lasten ja nuorten hyvinvointia lukuisilla julkaisuillaan ja mielipidekirjoituksillaan. Hän on kehittänyt malleja ja materiaaleja erityisesti itsetunnon tukemiseen, väkivallan ehkäisyyn aggressiokasvatuksen avulla sekä ikätasoisen, korkealaatuisen seksuaalikasvatuksen kehittämiseen eri ikäisille. Lasten turvataidot ja seksuaalisen kaltoinkohtelun ehkäisy ovat olleet hänelle tärkeitä. Hän on ollut kirjoittamassa oikeudenkäyntilausuntoja seksuaalisen kaltoinkohtelun vaikutuksista nuorille.

Cacciatore on kuulunut vuodesta 2008 lähtien Maailman terveysjärjestön (WHO) seksuaalikasvatuksen asiantuntijaryhmään, joka on kehittänyt yhdessä Euroopan aluetoimiston kanssa Seksuaalikasvatuksen standardit Euroopassa, suuntaviivat poliittisille päättäjille, opetus- ja terveydenhoitoalan viranomaisille ja asiantuntijoille.

Raisa Cacciatoren isoisä oli kansanedustaja Evert Eloranta.

Palkinnot ja ehdokkuudet 
Palkinnot
 Tietopöllö-palkinto (2003)
WSOY:n kirjallisuussäätiön palkinto (2005)
Suomen Valkoisen Ruusun Ritarimerkki (2005)  
Terveyden pylväs (Terveyden edistämisen keskus 2008) 
Hyvän tiedon omena (2009)
Koulu- ja opiskelijaterveysteko (2010)
Vuoden käyttäytyjä (2010)
Suomen Kulttuurirahaston kunniapalkinto (2011)
Wareliuspalkinto (2016)
Tiedonjulkistamisen valtionpalkinto (2017)

Ehdokkuudet
 Tieto-Finlandia -ehdokkuus (2005)

Kirjallinen tuotanto 
Luettelossa on osa Cacciatoren julkaisuista. Osa teoksista on käännetty ruotsiksi ja/tai viroksi.

Lähteet

Aiheesta muualla 
 Raisa Cacciatoren kotisivusto (raisacacciatore.fi)
 Väestöliiton blogi / Raisa Cacciatore (vaestoliitonblogi.com)
 Punainen lanka: Raisa Cacciatore (22.01.2010, Elävä arkisto -video, kesto 40 min) (yle.fi)
 Ajattelun tunti - Raisa Cacciatore, Paul Lillrank ja Saku Tuominen (Tiedekulma, Helsingin yliopisto; 2012) (youtube.com)
 Ulla Ahvenniemi, 6.5.2015: Lastenpsykiatri Raisa Cacciatore: "Lapsena en ymmärtänyt, että perheessä kuuluisi olla turvallista" (kodinkuvalehti.fi)

Suomalaiset psykiatrit
Suomalaiset tietokirjailijat
Vuonna 1956 syntyneet
Elävät henkilöt
FIT Biotech

FIT Biotech on suomalainen biolääketieteeseen keskittyvä yritys. Yritys perustettiin vuonna 1995 ja se työllisti 12 henkilöä vuonna 2014. Yritys kehittää uuden sukupolven GTU-vektoriteknologian lääkehoitoja, joiden sovellusalueita ovat olleet muun muassa syövän geeniterapia ja HIV:n hoito.

FIT Biotechin osakkeilla on heinäkuusta 2015 alkaen käyty kauppaa Helsingin First North -kauppapaikalla.

Helmikuussa 2019 FIT Biotech ajautui konkurssiin, syynä rahoitussopimuksen keskeytyminen brittiläisen pääomasijoitusyhtiö Alpha Blue Oceanin kanssa.

Lähteet

Aiheesta muualla 
 FIT Biotech 

Entiset suomalaiset yritykset
Suomalaiset kemianteollisuusyhtiöt
Lääkevalmistajat
Daiki Takamatsu

(; s. 8. syyskuuta 1981 Yamaguchi, Japani) on japanilainen jalkapalloilija.

Jalkapallomaajoukkue
 edusti Japanin maajoukkuetta vuosina 2006-2007. Hän on osallistunut mm. Kesäolympialaisissa 2004.

Tilastot

Aiheesta muualla
National Football Teams
Japan National Football Team Database

Japanilaiset jalkapalloilijat
Vuonna 1981 syntyneet
Elävät henkilöt
Kupittaan palloiluhalli

Kupittaan palloiluhalli on Turussa, Kupittaan kaupunginosassa Lemminkäisenkadulla, loppuvuodesta 2017 valmistunut urheiluhalli. 2 500 katsojan areena on suunniteltu etenkin koripalloa, lentopalloa ja muita palloilulajeja varten. Hallin rakentamisesta päätettiin Turun kaupunginvaltuustossa yksimielisesti huhtikuussa 2015.

Palloiluhallin oli tarkoitus valmistua jo vuoden 2015 aikana, mutta kilpailutusongelmat viivästyttivät sitä. Vuoden 2015 päätteeksi areenan rakennuttajaksi valittiin Lemminkäinen Talo Oy, jonka mukaan kiinteistön rakentaminen tulee maksamaan arviolta 15 miljoonaa euroa. Palloiluhallin omistajaksi tulee Turun Teknologiakiinteistöt Oy, jolle Turun kaupunki maksaa 1,27 miljoonaa euroa vuokraa vuosittain. Hallin lopulliset rakennuskustannukset olivat noin 20 miljoonaa euroa hallin toiminnallisuuden parantamiseen tähdänneiden lisätöiden vuoksi. Muun muassa oheismyyntitiloja lisättiin sekä aitioita rakennettiin.

Palloiluhallin alkuvaiheessa harjoitusvuoroja on jaettu turkulaisten palloiluseurojen edustusjoukkueille ja A-nuorille sekä voimistelijoille. Salibandy saa vakituisista harjoitusvuoroista 41 prosenttia, futsal 22 prosenttia, koripallo 17 prosenttia, voimistelu 13 prosenttia ja käsipallo kuusi prosenttia.

Lähteet 

Turun urheiluhallit
Kupittaa
Kauppakeskus Valkea

Kauppakeskus Valkea on Osuuskauppa Arinan kauppakeskus Oulun keskustassa. Kauppakeskuksen yhteydessä on 60 liikkeen lisäksi myös Sokos-tavaratalo sekä 66 asuntoa. Kauppakeskuksen avajaisia vietettiin 14. huhtikuuta 2016.

Valkea ylittää Isokadun, joka nykyisin muuttuu kävelykaduksi pääsisäänkäyntien lähellä kummallakin puolella. Ennen Valkean rakentamista kadun kaakkoispuolella sijaitsi Kauppakeskus Galleria ja luoteispuolella City-talo, jotka olivat yhdistetty jalankulkusillalla.

Kauppakeskus Valkea on Osuuskauppa Arinan toistaiseksi suurin investointi, noin sata miljoonaa euroa. Kauppakeskuksen urakoitsija oli Skanska ja urakkasopimuksen arvo noin 42 miljoonaa euroa. Kauppakeskuksen on arvioitu työllistävän 500 henkilöä, joista uusia työpaikkoja on noin 400. Kauppakeskuksen päälle rakennettiin myös torni Asunto Oy Oulun Pajarinkulman asunnoille. Ylimmät asunnot nousevat 12. kerroksen korkeuteen, jolloin rakennus on Oulun keskustan korkein asuinrakennus.

Liikkeet 

Arnolds
Bacaro Doppio
Bik Bok
Blue Tomato
Carlings
Clas Ohlson
Classic Pizza
Cubus
Dinsko
DNA
Elisa
Wok's
Fafa's
Finlayson
Fonum
Friends & Brgrs
Gina Tricot
Glitter
Granit
Hanko Sushi
Volt
Instrumentarium
Intersport
Jack & Jones
Jasmin
Jungle Juice Bar
Karkkipäivä
La Torrefazione
Natural
Picnic
Polarn O. Pyret
Reima
Rosso
Silmäasema
Sokos
Sokos Herkku
Sokos Herkku Kukka
SOL
Sunkoru
Suomalainen Kirjakauppa
S-Pankki
Superdry
Telia Kauppa
The Body Shop
The Flying Tiger Copenhagen
Vero Moda
Woks
XS Lelut

Lähteet

Aiheesta muualla 

 Kauppakeskus Valkea

Valkea
Pokkinen
S-ryhmä
Ted-Jan Bloemen

Ted-Jan Bloemen (s. 16. elokuuta 1986 Leiderdorp, Alankomaat) on alankomaalaissyntyinen Kanadaa edustava pikaluistelija. Hän voitti Pyeongchangn olympialaisissa 2018 kultaa 10 000 metrillä (ajalla 12.39,77) ja saavutti hopeaa 5 000 metrillä. 177 senttimetriä pitkän ja 74 kilogrammaa painavan Bloemenin valmentajana toimii Bart Schouten.

Bloemen saavutti hopeaa joukkuetakaa-ajosta vuoden 2015 matkakohtaisista MM-kilpailuista Heerenveenistä. Vuotta myöhemmin hän saavutti samoista kisoista hopeaa 10 000 metriltä ja pronssia joukkuetakaa-ajosta. Hän voitti Salt Lake Cityssä 2020 maailmanmestaruuden 5 000 metrillä ajalla 6.04,37 ja sai hopeaa 10 000 metrillä. Hän sai joukkuetakaa-ajon MM-hopeaa 2021.

Maailmancupissa Bloemen saavutti ensimmäisen henkilökohtaisen voittonsa kaudella 2015–2016 Salt Lake Cityn 10 000 metriltä. Seuraavalla kaudella hän voitti 5 000 metriä Berliinissä ja sijoittui 5 000 ja 10 000 metrin yhteisessä cupissa toiseksi. Maailmancupkaudella 2017–2018 hän voitti 5 000 ja 10 000 metrin cupin sekä Salt Lake Cityn 5 000 metriä. Hän oli pitkien matkojen cupissa kolmas kaudella 2021–2022..

Bloemen sai Kanadan kansalaisuuden vuonna 2014. Tämä oli mahdollista, sillä hänen alankomaalainen isänsä on syntynyt Kanadassa.

Lähteet 

Kanadalaiset pikaluistelijat
Kanadalaiset olympiavoittajat
Alankomaalaiset pikaluistelijat
Vuonna 1986 syntyneet
Elävät henkilöt
K+S

K+S on saksalainen kemianteollisuuden yritys. Sen päätuotteet ovat lannoitteet sekä suolat. Se on noteerattu Frankfurtin pörssissä sekä se on osa DAX-indeksiä. Sen pääkonttori sijaitsee Kasselissa. Vuonna 2014 yrityksellä oli noin 14 tuhatta työntekijää. Samana vuonna sen liikevaihto oli noin 3,8 miljardia euroa ja nettutulo 367 miljoonaa euroa.

Lähteet

Saksalaiset pörssiyhtiöt
Saksalaiset teollisuusyritykset
Kemianteollisuusyhtiöt
Tony Easley

Tony Bernard Easley jr. (s. 15. heinäkuuta 1987) on yhdysvaltalainen koripalloilija, pelipaikaltaan sentteri.

Easley pelasi vuodet 2006–2010 Murray State Universityn joukkueessa. Ammattilaisurallaan hän on pelannut muun muassa Italian, Israelin ja Puolan pääsarjoissa. Vuonna 2011 hänet valittiin Puolan pääsarjan tähdistöotteluun. Kansallisten sarjojen ohella Easley on pelannut muun muassa Eurocupia.

Helmikuussa 2016 Easley siirtyi lyhyelle koeajalle Suomen pääsarjaa johtaneeseen Joensuun Katajaan. Ensimmäisessä ottelussaan Katajassa Easley sivusi seuran pääsarjaennätystä torjuttuaan vastustajan heiton kuudesti. Alkukauden jalkavammastaan toipuneen Easleyn sopimusta jatkettiin loppukaudeksi.

Kesällä 2016 Easley siirtyi Italian A2:een nousseeseen Eurobasket Romaan.

Lähteet 
 Profiili euroleague.net 
 Tony Easley Suomen Koripalloliitto
 Tony Easley Stats College Basketball at Sports-Reference.com 
 206-senttinen Tony Easley Korisliigan hallitsevan mestarijoukkueen, liigakärki Kataja Basketin testattavaksi Kataja Basket Club 16.2.2016.

Viitteet 

Yhdysvaltalaiset koripalloilijat
Vuonna 1987 syntyneet
Elävät henkilöt
Hail to the King

Hail to the King on Avenged Sevenfoldin kuudes studioalbumi, joka julkaistiin 27. elokuuta 2013. Se nousi Suomen virallisen listan sijalle 1.

Kappaleet

Deluxe Edition

Kokoonpano 
 M. Shadows – laulu
 Zacky Vengeance – kitara, taustalaulu
 Synyster Gates – kitara, taustalaulu, muu laulu (kappale "Planets")
 Johnny Christ – basso, taustalaulu
 Arin Ilejay – rummut

Arvostelut 
 Metacritic: 70/100
 About.com: 
 AllMusic: 
 Alternative Press: 
 Imperiumi.net: 
 Rolling Stone: 
 Soundi:

Lähteet

Aiheesta muualla 
 Hail to the King discogs.com -sivustolla

Avenged Sevenfoldin albumit
Vuoden 2010 albumit
Linde AG

Linde AG tai The Linde Group on saksalainen kemianteollisuuden yritys. Sen kotipaikka on Münchenissä. Sen osake noteerataan Frankfurtin pörssissä ja se on osa DAX-indeksiä. Sen pääasialliset tuotteet ovat erilaiset teollisuudessa käytetyt kaasut ja niiden erottamiseen liittyvät laitteet. Sillä on myös logistiikkatoimintaa. Vuoden 2014 lopussa Linde työllisti yli 65 tuhatta ihmistä. Samana vuonna sen liikevaihto oli yli 17 miljardia euroa, josta tilikauden voittoa yli 1,1 miljardia euroa. Lindellä on toimintaa yli sadassa maassa. Yrityskorporaatio on jaettu kolmeen osaan: Industrial gases & Healthcare, Engineering ja Gist.

Muun muassa Suomessa toimiva AGA on osa Linde-konsernia.

Lähteet

Aiheesta muualla 

Saksalaiset pörssiyhtiöt
Kemianteollisuusyhtiöt
Saksalaiset teollisuusyritykset
Merck KGaA

Merck KGaA tai Merck Group on saksalainen lääkevalmistaja ja kemianteollisuuden yhtiö. Sen osake noteerataan Frankfurtin pörssissä. Merck on myös osa DAX-indeksiä. Yhtiön pääkonttori sijaitsee Darmstadtissa. Vuonna 2015 sillä oli noin 50 tuhatta työntekijää. Vuonna 2014 sen liikevaihto oli noin 11,5 miljardia euroa,, josta liikevoittoa 1,76 miljardia euroa. 

Yrityksen perusti Friedrich Jacob Merck vuonna 1668. Merck osti apteekin Darmstadtissa, josta kasvoi nykyinen yritys. Merck tunnetaan merkittävänä morfiinin ja kokaiinin myyjänä erityisesti 1800- ja 1900-luvulla.

Lähteet

Aiheesta muualla 

Saksalaiset pörssiyhtiöt
Saksalaiset lääkealan yritykset
Saksalaiset teollisuusyritykset
Kemianteollisuusyhtiöt
Norwegian Air International

Norwegian Air International  on Norwegian Air Shuttlen irlantilainen tytäryhtiö. Se perustettiin, jotta Norwegian Air Shuttle voisi hyödyntää Euroopan unionin vapaampia liikennöintioikeuksia. Se sai toimintalupansa helmikuussa 2014. Sen solmukohdat ovat Corkin kansainvälinen lentoasema Irlannissa ja Gatwickin kansainvälinen lentoasema Yhdistyneessä kuningaskunnassa.

Norwegian Air International operoi Norwegian Air Shuttlen lentoja käyttäen samaa brändäystä ja miehistöä mutta omia tunnuksiaan.

Laivasto 
Syyskuussa 2017:

 6 Boeing 737 MAX 8
 64 Boeing 737-800

Lähteet 

Norwegian Air Shuttle
Irlantilaiset lentoyhtiöt
Halpalentoyhtiöt
Oasis-luokan risteilijä

Oasis-luokka on Royal Caribbean Internationalin matkustaja-aluksen kokoluokka. Ensimmäiset kaksi luokan alusta olivat Oasis of the Seas ja Allure of the Seas, jotka valmistuivat vuonna 2009 ja 2010 STX Europe Turun telakalla Suomessa.

Ominaisuuksia 
Oasis-luokan alukset ohittivat aikaisemman Freedom-luokan alukset maailman suurimpina ja pisimpinä matkustaja-aluksina. Oasis on myös 8,5 metriä leveämpi, ja 225 282 bruttotonnilla on melkein 45 % suurempi kuin edeltäjänsä. Oasis-luokan alukset voivat kuljettaa yli 5 400 matkustajaa.

Oasis-luokan alukset sisältävät halkaistun rakenteen, jossa on viiden kannen korkuinen ”Central Park” ja ”Boardwalk”, keskellä laivaa. Näillä alueilla on trooppisia puutarhoja, hienoja ravintoloita, kauppoja ja karuselli.

Teknisiä yksityiskohtia 
Aluksen voima tulee kuudesta keskinopeasta dieselmoottorista, joista kolme on 16-sylinteristä Wärtsilä 16V46D yhteispaineruiskutus-moottoria tuottaen 18 860 kilowattia (25 290 hv)</span> per moottori ja kolme 12-sylinteristä Wärtsilä 12V46D moottoria tuottaen 13 860 kilowattia (18 590 hv) per moottori. Päämoottorin polttoaineenkulutus täydellä teholla on 5 213 litraa polttoainetta moottoria kohden tunnissa ja pienemmät 12-sylinteriset kuluttavat 3 910 litraa polttoainetta moottoria kohden tunnissa. Moottoreiden kaikki teho, n. 98 000 kilowattia (n. 131 400 hv), muutetaan sähköksi, joka käytetään kaikkiin laivan toimintoihin ja työntövoimaan. Työntövoima tuotetaan kolmella 20 000 kilowatin (26 800 hv) ruoripotkurilla. Ruoripotkurit on asennettu perän alle, joissa sähkömoottorit pyörittävät 6-metrisiä potkureita. Koska ne ovat käännettäviä, peräsimiä ei tarvita laivan ohjaukseen. Satamassa auttaa neljä 5 500 kilowatin (7 380 hv) keulapotkuria.

Aluksessa on 18 pelastusvenettä, joihin mahtuu 370 ihmistä per pelastusvene, eli kaikkiin yhteensä 6 660 ihmistä. Ilmatäytteiset pelastuslautat luovat lisätilaa muille matkustajille ja miehistön jäsenille.

Alukset

Lähteet 

Royal Caribbean International
Kauko Kuosma

Kauko Einari Kuosma (14. tammikuuta 1926 Viipuri – 30. maaliskuuta 2013) oli suomalainen pianotaiteilija ja pedagogi.

Kuosman perhe muutti Helsinkiin talvisodan alettua, mutta Kauko Kuosma asui jonkin aikaa sukulaisten luona Tanskassa. Hän oli aloittanut koulunkäyntinsä Viipurissa ja jatkoi myöhemmin Helsingin normaalilyseossa. Jatkosodassa Kuosma palveli Helsingin ilmatorjuntajoukoissa.

Kuosman vanhemmat olivat urkutaiteilija Venni Kuosma ja tanskalaissyntyinen pianotaiteilija Sigrid Holst-Christensen. Kauko Kuosma aloitti pianonsoiton Viipurissa vanhempiensa opastuksella. Valmistuttuaan ylioppilaaksi hän opiskeli Sibelius-Akatemiassa vuodesta 1946 alkaen Martti Paavolan oppilaana. Kuosma voitti Maj Lind -pianokilpailun vuonna 1948 ja suoritti pianodiplomin vuonna 1949. Samana vuonna hän piti myös ensikonserttinsa. Kuosma opiskeli myös Pariisin konservatoriossa suorittaen siellä diplomin vuonna 1953. Hän täydensi opintojaan myöhemmin Wienissä.

Urallaan Kuosma esiintyi pianokonserttojen solistina, duopianistina ja säestäjänä. Hän konsertoi Suomessa ja ulkomailla ja sävelsi kamarimusiikkia sekä kuoro- ja lauluteoksia. Vuosina 1951–1953 Kuosma oli Kansallisoopperan harjoituspianisti. Hän työskenteli Sibelius-Akatemian pianonsoiton opettajana vuodesta 1954 ja lehtorina vuodesta 1965 eläkkeelle jäämiseensä saakka.

Kuosma oli aktiivinen myös musiikin alan järjestöissä ja toimi valtion säveltaidetoimikunnan ja Euroopan musiikin juhlavuoden 1982 Suomen toimikunnan puheenjohtajana. Hän oli myös Taiteen keskustoimikunnan jäsen.

Kauko Kuosman puoliso vuosina 1956–1977 oli pianisti Inkeri Siukonen (1927–2014).

Kauko Kuosma harrasti pienoisrautatieitä, ja hän oli mm. vuonna 1951 perustamassa Suomen vanhinta rautatieharrastusyhdistystä, Pienoisrautatiekerho ry:tä.

Lähteet

Suomalaiset pianistit
 Suomalaiset musiikkipedagogit
Vuonna 1926 syntyneet
Vuonna 2013 kuolleet

Aiheesta muualla 
 Pianisti Kauko Kuosma kertoo harrastuksestaan (Yle-Areena)
Jääkiekon B-sarjan maailmanmestaruuskilpailut 1995

{| class="infobox" cellpadding="4" border=3 style="float: right; width: 300px; margin: 0 0 4em 4em; border-collapse: collapse; font-size:95%"
|-
|+ style="font-size: larger; margin-left: inherit;" |  1995 IIHF World Championship  Pool B
|-
| colspan="2" align="center" | 
|-
| Ajankohta| 12. huhtikuuta -  21. huhtikuuta 1995
|-
| Isäntämaa| 
|- 
| Joukkueet| 8
|- 
| Nousi  Pääsarjaan 1996| 
|- 
| Putosi  C-sarjaan 1996 
| 
|-
|}Jääkiekon B-sarjan maailmanmestaruuskilpailut 1995''' pelattiin Slovakian Bratislavassa 12. - 21. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan.

Tulokset 

Slovakia nousi A-sarjaan. Romania putosi C-sarjaan.

Katso myös 
 Jääkiekon maailmanmestaruuskilpailut 1995

Lähteet
 http://hokej.snt.cz/ms/ms1995.html 

B-sarjan maailmanmestaruuskilpailut 1995
Vuoden 1995 jääkiekko
Slovakian jääkiekko
Bratislavan urheilu
Eugène Nygrén

Eugène August Nygrén (28. tammikuuta 1878 Pietari – 7. huhtikuuta 1960 Helsinki) oli suomalainen teollisuusneuvos ja useiden kustannus- ja kirjapainoalan yritysten toimitusjohtaja ja osakkeenomistaja.

Nygrénin vanhemmat olivat asemapäällikkö Johan Wilhelm Nygrén (1843–1910) ja Vera Majewski (s. 1856). Hän oli naimisissa vuodesta 1899 Eufemia Elisabeth (Lissie) Liljanderin kanssa.

Nygrén pääsi ylioppilaaksi 1896 (Nya svenska läroverket i Helsingfors) ja hän suoritti teatterialan opintoja Saksassa, Wienissä ja Pariisissa. Hän oli kirjanpitäjänä Valtion rautateillä 1901–1906. Tämä jälkeen Nygrén siirtyi kirjapaino- ja kustantamoalalle. Hän oli turkulaisen Turun kirjapaino ja sanomalehti Oy:n (Åbo tryckeri och tidnings Ab) yhtiön johtotehtävissä 1905–1917 ja oli yhtiön toimitusjohtajana 1908–1917. Nygrén alkoi tämän jälkeen rakentaa omaa graafisen alan konserniaan Helsinkiin ja hän hankki hallintaansa useita vanhoja alan yrityksiä. Näiden joukossa oli muun muassa Holger Schildtsin kustantamo jota Nygrén hallitsi vuodesta 1934 alkaen. Nygrén oli Gust. Arvidssonin kivipaino oy:n toimitusjohtajana 1918–1960, Simeliuksen perillisten kirjapaino Oy:n toimitusjohtajana 1920–1960, Helsingin keskuskirjapaino ja kirjansitomo Oy:n toimitusjohtajana 1924–1960 ja hän toimi Holger Schildts förlags Ab:n johtokunnan puheenjohtajana. Hän sai teollisuusneuvoksen arvonimen 1948.

Nygrén oli Suomen teknillisen kauppaliiton asiamies ja päällikkö 1918–1922 ja hänellä oli myös lukuisia muita luottamustehtäviä eri järjestöissä. Hän oli Suomen graafillisen teollisuuden työnantajaliiton johtokunnan jäsen ja varapuheenjohtaja, Suomen kirjansitomonomistajaliiton johtokunnan jäsen, varapuheenjohtaja ja puheenjohtaja sekä Suomen Työnantajain Keskusliiton valtuuston ja johtokunnan jäsen. Nygrén oli perustamassa ruotsinkielistä Helsingfors Folkteaternia Helsinkiin ja hän toimi teatterin johtajana 1899–1906. Hän oli myös näytelmien harrastajaohjaajana.

Nygrénin tytär Birgit Nygrén (k. 1987) perusti 1973 testamanttimääräyksellään Nygrénin säätiön (Eugène, Elisabeth och Birgit Nygréns stiftelse) joka aloitti toimintansa vuonna 1988. Säätiön tehtävänä on edistää kirjallista ja muuta kulttuuritoimintaa ja se jakaa vuosittain palkinnon parhaimmasta suomenruotsalaisesta kulttuuriteosta.

Kirjallisuutta 
 Henrik Ekberg : Eugène Nygrén och Nygrénska stiftelsen. Skrifter utgivna av Svenska folkskolans vänner. Serie 3, vol. 9. Helsingfors 1995

Lähteet

Aiheesta muualla 
 

Suomalaiset yritysjohtajat
Vuonna 1878 syntyneet
Vuonna 1960 kuolleet
Inside Amy Schumer

Inside Amy Schumer on yhdysvaltalainen komediasarja, jonka on luonut sarjan pääosaa näyttelevä Amy Schumer. Sarjan ensimmäinen jakso esitettiin amerikkalaisella Comedy Central -kaapelikanavalla 30. huhtikuuta 2013.

Sarja sai Peabody-palkinnon vuonna 2015, ja samana vuonna se palkittiin parhaan sketsisarjan Primetime Emmy -palkinnolla. Sarjan neljäs tuotantokausi esitettiin Yhdysvalloissa vuonna 2016. Kanava tilasi sarjasta myös viidennen tuotantokauden, mutta elokuussa 2016 Schumer kertoi, että uusia jaksoja ei tehdä lähiaikoina, koska hän haluaa keskittyä stand-up-uraansa.

Suomessa sarja julkaistiin kokonaisuudessaan Yle Areenassa 7. huhtikuuta 2017.

Juoni 
Jokainen jakso sisältää useita osioita, kuten sketsejä, katuhaastatteluja ja stand up -komiikkaa. Amy Schumer esiintyy ohjelman jokaisessa osiossa. Jakso päättyy Amy Goes Deep -osioon, jossa Amy Schumer haastattelee tunnettua tai vähemmän tunnettua henkilöä ilman tabuja.

Lähteet

Aiheesta muualla 
 
 Sarjan viralliset sivut 
 

2010-luvun televisiosarjat
Yhdysvaltalaiset komediasarjat
Primetime Emmy -palkitut ohjelmat
Comedy Centralin televisio-ohjelmat
Okrat

Okrat (Abelmoschus) on malvakasvien heimoon kuuluva suku, jossa on yksitoista lajia.

Okrat ovat kotoisin trooppisesta Afrikasta ja Aasiasta. Suku on aiemmin yhdistetty hibiskuksiin (Hibiscus). Lajit ovat yksi-, kaksi- tai lyhytikäisiä monivuotiskasveja, joiden kaarna on lujarakenteista. Sen vuoksi joitakin okralajeja on käytetty myös kuitukasveina. Lehdet ovat vaahteran lehtiä muistuttavia, sormiliuskaisia. Tropiikin kuivilla alueilla eräät lajit selviävät kuivan kauden läpi suuren mukulan ansiosta, vaikka maanpinnan yläpuoliset kasvinosat kuolevat. Kukat muistuttavat hibiskusten kukkia ja ovat väriltään keltaisia, vaaleanpunaisia, oranssinvärisiä tai punaisia. Useita lajeja käytetään koristekasveina. Niitä voidaan viljellä yksivuotisina kesäkukkina.

Okran lisäksi tunnetuimpiin okrien suvun edustajiin kuuluu aibika , joka voi kasvaa lähes 2,5 metrin korkuiseksi. Sen varsia peittävät pienet, sukamaiset karvat. Lehdet ovat 3–7-sormisia ja jopa 45 senttimetriä pitkiä. Kukat ovat valkoisia – keltaisia ja niiden keskusta on purppuranpunainen. Kukat sijaitsevat yksittäin tai pienissä tertuissa. Kota kasvaa noin 8 senttimetriä pitkäksi.

Lajeja 
 Abelmoschus esculentus – okra
 Abelmoschus manihot – aibika 
 Abelmoschus moschatus

Lähteet

Aiheesta muualla 
 Finto: Kassu – Kasvien suomenkieliset nimet: Abelmoschus
 Suomen Lajitietokeskus: Okrat – Abelmoschus

Malvakasvit
Loongkoonan

Loongkoonan (1910–2018) oli australialainen taidemaalari. Hän oli aboriginaaleihin kuuluva vanhin ja matriarkka Kimberleyn alueelta Länsi-Australiasta. Hän aloitti taiteellisen uransa vasta 95-vuotiaana mutta sai Australiassa hyviä arvosteluja ja taidepalkintoja. Hän kiersi myöhään alkaneen uransa aikana eri puolilla Australiaa, ja vuonna 2016 hänen teoksiaan oli näytteillä myös Yhdysvalloissa. Loongkoonanin teosten aiheet liittyvät hänen edustamaansa aboriginaaliheimoon (nyiginat) ja sen perinteisiin asuinalueisiin. Loongkoonan oli kuollessaan yksi harvoista ihmisistä, jotka vielä puhuivat uhanalaista nyiginakieltä.

Lähteet 

Australialaiset taidemaalarit
Yli satavuotiaiksi eläneet australialaiset
Vuonna 1910 syntyneet
Vuonna 2018 kuolleet
Jiménez

Jiménez tai Jimenez on muun muassa seuraavien henkilöiden sukunimi:

 Alberto Iniesta Jiménez (1923–2016), espanjalainen katolinen piispa
 Alejandro Jiménez Lafeble (1936–1998), chileläinen katolinen piispa
 Alexandra Jiménez (s. 1980), espanjalainen näyttelijä
 Anacleto Jiménez (s. 1967), espanjalainen kestävyysjuoksija
 Carlos Jiménez (s. 1976), espanjalainen koripalloilija ja valmentaja
 Carmen Jiménez Serrano (1920–2016), espanjalainen kuvanveistäjä
 Celia Jiménez Delgado (s. 1995), espanjalainen jalkapalloilija
 Faustino Armendáriz Jiménez (s. 1955), meksikolainen katolinen piispa
 Gilberto Jiménez Narváez (1937–2015), kolumbialainen katolinen piispa
 Gonzalo Jiménez de Quesada (n. 1509–1579), espanjalainen tutkimusmatkailija ja konkistadori
 Gregorio Garavito Jiménez (1919–2016), kolumbialainen katolinen piispa
 Gustavo Jiménez (1886–1933), perulainen eversti, Perun väliaikainen presidentti 1931
 José María Jiménez (1971–2003), espanjalainen maantiepyöräilijä
 Juan Antonio Jiménez Muñoz (1959–1995), espanjalainen laulaja-lauluntekijä, säveltäjä ja sanoittaja
 Juan Espinoza Jiménez (s. 1965), meksikolainen katolinen piispa
 Juan Ramón Jiménez (1881–1958), espanjalainen runoilija
 Juanmi Jiménez (s. 1993), espanjalainen jalkapalloilija
 Lázaro Pérez Jiménez (1943–2009), meksikolainen katolinen piispa
 Leonardo Jiménez, Flaco Jiménez (s. 1939), yhdysvaltalainen harmonikansoittaja ja lauluntekijä
 Lucía Jiménez (s. 1978), espanjalainen näyttelijä
 Luis Jiménez (s. 1984), chileläinen jalkapalloilija
 Manolo Jiménez (s. 1964), espanjalainen jalkapalloilija ja valmentaja
 Marcos Pérez Jiménez (1914–2001) Venezuelan presidentti 1952–1958
 Mario Echandi Jiménez (1915–2011), Costa Rican presidentti 1958–1962
 Miguel Ángel Jiménez (s. 1964), espanjalainen golfaaja
 Oscar Mario Brown Jiménez (s. 1937), panamalainen katolinen piispa
 Raúl Jiménez (s. 1991), meksikolainen jalkapalloilija
 Roberto Jiménez Gago (s. 1986), espanjalainen jalkapallomaalivahti
 Rodrigo Jiménez de Rada (n. 1170–1247), Toledon arkkipiispa 1209–1247
 Rolando Fonseca Jiménez (s. 1974), costaricalainen jalkapalloilija
 Salma Hayek-Jimenez (s. 1966), meksikolainen näyttelijä
 Sérgio Jimenez (s. 1984), brasilialainen moottoriurheilija
 Soraya Jiménez (1977–2013), meksikolainen painonnostaja ja olympiavoittaja
 Vicente Jiménez Zamora (s 1944), espanjalainen katolinen piispa
 Victor Jimenez, Victor Argo (1934–2004), yhdysvaltalainen näyttelijä ja laulaja.

Jiménez-suku oli kuningassuku, joka hallitsi Navarraa vuosina 905–1076, katso Luettelo Navarran kuninkaista.
Global Salcai Utinsa

Global Salcai Utinsa on Kanariansaarten suurin linja-autoliikennöitsijä. Se liikennöi suurimman osan Gran Canaria-saaren liikenteestä.

Historia

Global Salcai Utinsa syntyi 17. marraskuuta 2000 kahden Gran Canarian suurimman linja-autoliikennöitsijän, Salcain ja Utinsan yhdistyessä. Salcai oli aiemmin liikennöinyt saaren eteläosan reitit ja Utinsa keski- ja pohjoisreitit. Salcain linja-autot olivat maalattuna vihreiksi ja Utinsan sinipunaisiksi. Globalin värimaailmasta tuli vaaleansininen ja linja-autojen numerointi alkoi numerosta 1301.

Kalusto

Globalilla on omistuksessaan tällä hetkellä 303 linja-autoa.

Scania: 213 kpl
Mercedes-Benz: 44 kpl
Volvo: 32 kpl
Iveco: 12 kpl
Alexander Dennis: 1 kpl
MAN: 1 kpl

Yksi Volvo-merkkinen linja-auto paloi korjauskelvottomaksi tammikuussa 2016 Teldessä.

Lähteet
Globalin kotisivu

Viitteet

Gran Canarian liikenne
Linja-autoyhtiöt
Espanjalaiset liikenneyhtiöt
Wings Over Europe Tour

Wings Over Europe Tour oli Wings-yhtyeen euroopan kiertue vuodelta 1972.

Kiertue päivät

Lähteet

Vuoden 1972 konserttikiertueet
Wingsin konserttikiertueet
Juha Vartola

Juha Veikko Vartola (10. maaliskuuta 1947 Rovaniemi – 30. maaliskuuta 2019 Tampere) oli suomalainen hallintotieteilijä ja professori. Hän oli Tampereen yliopiston julkishallinnon professori vuodesta 1980 ja tutki valtionhallinnon rakenteita ja yhteiskunnan byrokratisoitumista.

Julkaisut
 Näkökulmia byrokratiaan Tampereen yliopisto 2004

Lähteet 

Suomalaiset yhteiskuntatieteilijät
Suomalaiset professorit
Tampereen yliopiston professorit
Vuonna 1947 syntyneet
Vuonna 2019 kuolleet
Novozymes

Novozymes A/S on tanskalainen bioteknologian alan pörssiyritys, joka valmistaa ja myy teollisuuden entsyymejä, mikro-organismeja ja biofarmaseuttisia raaka-aineita.  Yhtiön yli 600 tuotetta käytetään yli 130 maassa eri puolilla maailmaa. Vuonna 2015 yhtiöllä oli 48 prosentin osuus teollisuusentsyymien maailmanmarkkinoista. Lokakuun 30. päivänä 2015 tiedelehti Science luokitteli Novozymes-yhtiön maailman parhaaksi tieteelliseksi työnantajaksi.

Historiaa
Novozymes A/S pohjautuu vuonna 1925 tanskalaisten veljesten, Harald ja Thorvald Pedersenin perustaman Novo Terapeutisk Laboratoriumin pohjalle. Ensimmäinen tehdasrakenus nousee Fulgebakkeniin vuonna 1935. Vuonna 1939 Thorvald Pedersen päätti laajentaa yritystoimintaa entsyymien valmistamiseen. Ensimmäisenä entsyymituotteena tulevat myyntiin trypsiinikiteet vuonna 1941. Seuraavana entsyymituotteena valmistetaan amylaasia.

Fuglebakkenin entsyymituotanto sai alkunsa vuonna 1945. Vuonna 1951 perustettiin Novo Fond, jonka kautta suojattiin yhtiön osake-enemmistöä ja organisoitiin rahoitusta tutkimukseen, sosiaaliseen ja humanitaariseen työhön. Osa tuotannosta siirrettiin uusiin tiloihin Bagsvaerdiin 1960. Kalundborgiin valmistui entsyymitehdas vuonna 1969. Vuonna 1974 Novon osakkeet vietiin Kööpenhaminan pörssiin ja vuonna 1981 ensimmäisenä skandinaavisena yrityksenä New Yorkin pörssiin. Vuonna 1989 tanskalaisyritykset Novo ja Nordisk Gentofte yhdistyivät. Syntyy Novo Nordisk.

Nykyinen Novozymes sai alkunsa varsinaisesti vuonna 2000, kun silloinen Novo Nordisk jaettiin kolmeksi yritykseksi: muodostettiin emoyritys Novo A/S ja sille tytäryritykset Novo Nordisk A/S ja Novozymes A/S. Tämä yritysrakenne on yhä voimassa. Emoyhtiö Novo A/S on konserniyritys Novo Nordisk Fondin tytäryhtiö.

Liiketoiminta-alueet
Vuonna 2015 yhtiön myynnistä 36 prosenttia kertyi Pohjois-Amerikasta, 35 % Euroopan, Lähi-idän ja Afrikan alueilta, 19 % Aasian ja Tyynenmeren alueelta sekä 10 % Latinalaisesta Amerikasta. 

Liiketoiminta-alueista merkittävimmät ovat vuonna 2015 Kodinhoito (Household Care, 33 % myynnistä), Ruoka ja virvoitusjuomat (Food & Beverages, 27 %), Bioenergia (Bioenergy, 18 %), Maatalous ja viljely (Agriculture & Feed, 15 %) sekä Tekninen ja farmaseuttinen teollisuus (Technical & Pharma, 8 %).

Tammikuussa 2016 (lokakuussa 2015) yhtiö kertoi eriyttävänsä biofarmaseuttisen tuotantonsa perustettavaan uuteen Albumedix-tytäryhtiöön. Helmikuussa 2016 yhtiö ilmoitti organisoivansa loput toimintonsa kolmeksi divisioonaksi: Household Care & Technical Industries, Agriculture & Bioenergy ja Food & Beverages.

Osakkeet
Novozymesin osakeet jaetaan A- ja B-osakkeisiin. B-osakkeet noteerataan Kööpenhaminan ja Stuttgartin pörsseissä. Osake kuului helmikuussa 2016 OMX:n vaihdetuimpien pohjoismaisten osakkeiden OMX Nordic 40 -osakeindeksiin (OMXN40).

Lähteet

Aiheesta muualla
Novozymes Accepts 2015 Bioeconomy Leadership Award  (thinkbioenergy.com)
Gelu Sulugiuc: Novozymes Buys Merck Crop Business for $275 Million (20.12.2010)  (bloomberg.com)

Tanskalaiset pörssiyritykset
OMX Nordic 40 -indeksi
Biotekniikka
OMX Copenhagen 20 -indeksi
Edna O’Brien

Edna O’Brien (s. 15. joulukuuta 1930 Tuamgraney, Claren kreivikunta) on irlantilainen kirjailija. Hän kuvaa romaaneissaan usein naisen asemaa, uutta sukupuolimoraalia, tapojen ulkokultaisuutta, lapsuuden viattomuutta ja aikuisuuden arpia. O’Brienin kerronta on usein protestinomaista ja lähes raa’an maanläheistä. Hän käyttää teoksissaan elementteinä usein konflikteja ja vastakohta-asetelmia, esim. maaseudun ja kaupungin vastakkaisuutta muun muassa esikoisromaanissaan Maalaistytöt, jossa on omaelämäkerrallisia aineksia. O’Brienin romaaneista on suomennettu myös Pakanallinen paikka ja Paheellinen elokuu. Lisäksi O’Brien on kirjoittanut novellikokoelmia, lastenkirjoja ja näytelmiä.

Suomennetut teokset
 Maalaistytöt (The country girls), suom. Maini Palosuo, Helsinki: Otava 1961 Sarja: Romaaneja aikamme ihmisistä
 Paheellinen elokuu (August is a wicked month), suom. Pentti Saarikoski, Helsinki: Otava 1970
 Pakanallinen paikka (A pagan place), suom. Heidi Järvenpää, Helsinki: Otava 1971

Lähteet 

Irlantilaiset kirjailijat
Vuonna 1930 syntyneet
Elävät henkilöt
Österbottniska Pressen

Österbottniska Pressen oli Uudessakaarlepyyssä vuosina 1934–1935 ilmestynyt ruotsinkielinen sanomalehti.

Jakobstads Tidningin julkaisuyhtiö perusti Österbottniska Pressenin Uudessakaarlepyyssä vanhastaan ilmestyneen Österbottniska Postenin kilpailijaksi. Kahdesti viikossa ilmestynyt lehti osoittautui kannattamattomaksi, ja se lopetettiin jo kolmen kuukauden jälkeen. Vastaavana toimittajana työskenteli K. T. Oljemark ja toimittajana Ruben Troberg.

Lähteet

Ilmestymästä lakanneet suomalaiset ruotsinkieliset sanomalehdet
Uudenkaarlepyyn media